bluuebunny/crossref_metadata_2025 huggingface dataset:
Ο άνθρωπος ως εικόνα του Θεού στα έργα του αγίου Κυρίλλου Αλεξανδρείας
Authors: Βεσελίν Βιορέλ
Published: September 2021

Σκοπός της διατριβής ήταν η διερεύνηση και η σαφέστερη παρουσίαση της διδασκαλίας του αγίου Κυρίλλου Αλεξανδρείας αναφορικά με το μεγαλείο του ανθρώπου ως δημιουργήματος «κατ’ εικόνα» Θεού. Εφόσον ο άγιος Κύριλλος διδάσκει ότι ο άνθρωπος δημιουργήθηκε «κατ’ εικόνα» του Τριαδικού Θεού, η ανάπτυξη του θέματος πραγματοποιήθηκε πρώτα σε τριαδολογικό πλαίσιο. Επίσης, με δεδομένο ότι ο άγιος Πατέρας υποστηρίζει ότι ο άνθρωπος δημιουργήθηκε δια του Υιού, γεγονός που σημαίνει ότι βρίσκεται σε μια στενή σχέση με τον Υιό του Πατρός και, ειδικά, με τον ενανθρωπήσαντα Λόγο του Θεού, η εξέταση του ζητήματος τοποθετήθηκε και σε χριστολογικό πλαίσιο. Πραγματοποιήθηκε η ανάλυση της σχετικής κυρίλλειας ανθρωπολογικής ορολογίας και προσδιορίστηκε η αξιοπρέπεια του ανθρώπου μέσα στη δημιουργία του Θεού, η οποία συνδέεται άμεσα με την εκλεκτή κλήση και τον θεολογικό προορισμό του, πάντοτε ως κτίσματος «κατ’ εικόνα» Θεού. Επίσης, διευκρινίστηκε η σημασία των όρων «εικόνα» και «ομοίωση» και «κατ’ εικόνα» και «καθ’ ομοίωση», καθώς και το είδος σχέσης που υπάρχει μεταξύ τους. Στη συνέχεια η πραγμάτευση επικεντρώθηκε στη θέση και την αξία του υλικού σώματος, στο θέμα του χωρισμού φύλων, σε άνδρα και γυναίκα, σε σχέση με την «κατ’ εικόνα» κατασκευή του ανθρώπου, και στην αναλυτική ανάπτυξη των χαρακτηριστικών της θεϊκής αυτής εικόνας. Αποδείχθηκε ότι, σύμφωνα με τον άγιο Κύριλλο, το «κατ’ εικόνα», αν και σημαίνει πνευματική και ελεύθερη ύπαρξη, δεν περιορίζεται μόνο στη λογικότητα και την ελευθερία, αλλά προϋποθέτει και τη συγγένεια και τη σχέση του ανθρώπου με τον Δημιουργό του διαμέσου της θείας χάρης, με την οποία επιτυγχάνεται η θέωση και η υιοθεσία, δηλαδή η πραγματοποίηση της κατά χάριν ομοίωσης με τον Θεό. Ακόμη έγινε αναλυτική αναφορά στο προπατορικό αμάρτημα, το οποίο σύμφωνα με τον άγιο Κύριλλο αντιμετωπίζεται ως αλλοίωση και αμαύρωση αλλά όχι ως καταστροφή της θεϊκής εικόνας στον άνθρωπο. Έγινε ξεκάθαρο, σύμφωνα πάντοτε με την κυρίλλεια ανθρωπολογική διδασκαλία, ότι ο άνθρωπος έχασε το κάλλος και τη λαμπρότητα της εικόνας, δηλαδή την αφθαρσία, την αθανασία, την αγιότητα και τη θεοπτία, και όχι την ίδια την εικόνα. Επίσης, εξετάστηκαν οι προϋποθέσεις της εν Χριστώ αποκατάστασης και τελειοποίησης της εικόνας και υπογραμμίστηκε η σημασία της Ενανθρώπησης του Υιού και Λόγου του Θεού. Αποδείχθηκε πως σύμφωνα με τον άγιο Κύριλλο, με τον δοξασμό του Χριστού, ως αληθινού Ανθρώπου, ο δρόμος από το «κατ εικόνα» στο «καθ’ ομοίωση» αποκτά ένα εκκλησιαστικό χαρακτήρα και προϋποθέτει τη λήψη της μορφής του Χριστού. Η κυρίλλεια διδασκαλία πάντα συγκρίνεται με την αντίστοιχη διδασκαλία των αγίων Πατέρων και με την αντίληψη των προηγουμένων και σύγχρονων φιλοσόφων. Ταυτόχρονα, η έρευνα συμπεριέλαβε και τον τρόπο με τον οποίο η κυρίλλεια διδασκαλία, η οποία αναφέρεται στον «κατ’ εικόνα» Θεού άνθρωπο, έγινε αποδεκτή από τους μεταγενέστερους θεολόγους.
Low complexity hand gesture recognition
Authors: Πουλαράκης Στέργιος
Published: September 2021

Gesture recognition is an expressive, alternative means for Human Computer Interaction(HCI), which recently drew signifcant attention after the release of mass consumer applicationsand devices, including gesture{controlled interactive TV systems (iDTV) andadvanced video{game environments. In this work, we propose a complete gesture recognitionframework for continuous streams of static postures and dynamic trajectories ofdigits and letters, targeting both high recognition accuracy and increased computationaleficiency. Special emphasis is given on four fundamental gesture recognition problems,i.e. hand detection and feature extraction, isolated recognition, gesture verification, andgesture spotting on continuous data streams.Specifically, we propose a novel finger detection method, based on geometrical handcontour features (apex detection) and show its importance in hand posture recognition.We then present our approach for isolated recognition, which is based on MaximumCosine Similarity (MCS) and a tree{based fast Nearest Neighbor (fastNN) technique,showing its high recognition accuracy and computational eficiency. Additionally, werelate the computational time required by fastNN for the classification of an unknownquery vector to its Mahalanobis distance and maximum cosine similarity with respectto the set of training examples. This property allows us to perform gesture verification,while it significantly reduces the search time.Finally, we design a complete framework for gesture spotting on continuous streams ofhand data, solving the joint problem of both gesture detection and recognition. Specifi-cally, we model subgesture relationships in a probabilistic way, using both the categoriesand the relative time positions of overlapping gesture candidates. Additionally, we introducea novel metric of ranking conicting gesture candidates, based on their timeduration and cosine similarity score, which oers high conict resolution results forsequences of digits and letters.In all cases, we support our arguments through thorough experiments on real and syntheticgesture datasets, as well as with real{time gesture spotting applications.
Η επίδραση των αναστολέων της διπεπτυδυλπεπτιδάσης 4 στη λειτουργία του ενδοθηλίου και στην ελαστικότητα της αορτής σε διαβητικούς τύπου 2
Authors: Ζωγράφου Ιωάννα
Published: September 2021

Σκοπός αυτής της μελέτης ήταν να διερευνήσει την επίδραση της βιλνταγλιπτίνης, ενός αναστολέα της διπεπτιδυλπεπτιδάσης 4 στη λειτουργία του ενδοθηλίου και στην αορτική σκληρία σε ασθενείς με ΣΔ τύπου 2. Συμμετείχαν 64 ασθενείς με διάγνωση ΣΔ τύπου 2 και ανεπαρκή γλυκαιμική ρύθμιση (HbA1c: 7 -9%) οι οποίοι δεν ήταν σε καμία αγωγή με αντιδιαβητικά φάρμακα. Οι μισοί ασθενείς τυχαιοποιήθηκαν να λάβουν 1700 mg μετφορμίνης και οι υπόλοιποι μισοί να λάβουν 1700 mg μετφορμίνης και επιπλέον 100 mg βιλνταγλιπτίνης ημερησίως για 6 μήνες. Η αορτική σκληρία προσδιορίσθηκε με την μέτρηση της ταχύτητας αγωγής του σφυγμικού κύματος μεταξύ καρωτίδας και μηριαίας αρτηρίας (cfPWV), ενώ η λειτουργία του ενδοθηλίου με την μέτρηση των επιπέδων της ασυμμετρικής διμεθυλαργινίνης (ADMA). Επιπλέον διερευνήθηκε η μεταβολή της HbA1c, της hs-CRP, της γλυκόζης νηστείας, της λειτουργικότητας των β-κυττάρων, της αντίστασης στην ινσουλίνη, την ΑΠ, του λιπιδαιμικού προφίλ και του σωματικού βάρους. Οι ασθενείς αξιολογήθηκαν στην αρχή της μελέτης και στους 6 μήνες. Η επιπρόσθετη χορήγηση βιλνταγλιπτίνης στη μετφορμίνη για 6 μήνες, είχε σαν αποτέλεσμα την βελτίωση της λειτουργίας του ενδοθηλίου, όπως αυτή προσδιορίσθηκε με την μείωση των επιπέδων της ADMA (p<0,05). Επίσης η hs-CRP, το C-πεπτίδιο, η HbA1c και ο δείκτης HOMA-β βελτιώθηκαν (p<0,05), ωστόσο δεν διαπιστώθηκε μεταβολή της cfPWV, της ΑΠ, του ΣΒ, του λιπιδαιμικό προφίλ και του δείκτη HOMA-IR. Η θεραπεία με την βιλνταγλιπτίνη ήταν καλά ανεκτή από τους ασθενείς, χωρίς επεισόδια υπογλυκαιμίας ή σοβαρής ανεπιθύμητης ενέργειας. Συμπερασματικά, η χορήγηση βιλνταγλιπτίνης για 6 μήνες βελτίωσε τη λειτουργία του ενδοθηλίου, τον γλυκαιμικό έλεγχο και τη λειτουργικότητα των β κυττάρων, αλλά δεν είχε καμία επίδραση στην αορτική σκληρία.
Παθοφυσιολογία της αντίδρασης του ενδοθηλίου μετά από αγγειοπλαστική νεφρικής αρτηρίας
Authors: Ταβερναράκη Κυριακή
Published: September 2021

Σκοπός:Για τη μελέτη του παθοφυσιολογικού μηχανισμού αντίδρασης του τοιχώματος της νεφρικής αρτηρίας που εκλύεται κατά την αγγειοπλαστική με τοποθέτηση stent πραγματοποιήθηκε ποσοτικός προσδιορισμός έξι διαφορετικών παραγόντων φλεγμονής -μεσολαβητών (κυτοκίνες) στον ορό αίματος ασθενών που υποβλήθηκαν σε αυτήν την μέθοδο. Απώτερος σκοπός της μελέτης, μέσω της αξιολόγησης των διαφορών στις συγκεντρώσεις των μεσολαβητών σε ασθενείς που εμφάνισαν ή όχι επαναστένωση του αγγείου, είναι η αναγνώριση καποιού παράγοντα φλεγμονής που θα αποτελέσει δείκτη πρόβλεψης της επαναστένωσης με στόχο την πρόληψη αυτής.Υλικό - Μέθοδος:Μελετήθηκαν είκοσι δύο ασθενείς (17 άνδρες, μέσος όρος ηλικίας 66 έτη), με στένωση στην έκφυση της νεφρικής αρτηρίας και μή καλώς ρυθμιζόμενη υπέρταση, οι οποίοι υποβλήθησαν σε αγγειοπλαστική νεφρικής αρτηρίας με τοποθέτηση stent. Στους ασθενείς αυτούς πραγματοποιήθηκαν αιμοληψίες σε τρεις διαφορετικούς χρόνους: αμέσως πριν την αγγειοπλαστική (baseline), 24 ώρες και 6 μήνες μετά την αγγειοπλαστική και μετρήθηκαν στον ορό τους οι εξής μεσολαβητές: (1) Παράγοντας Νέκρωσης Όγκου-α (Tumor necrosis factor-α, TNF-α), (2) Ιντερλευκίνη 6 (Interleukin-6, IL-6), (3) Πρωτεΐνη χημειοτακτική για τα μονοκύτταρα τύπου-1 (Monocyte Chemoattractant protein-1, MCP-1), (4) Διακυτταρικό μόριο προσκόλλησης-1 (Intercellular adhesion molecule-1, ICAM-1), (5) Μόριο προσκόλλησης αγγειακών κυττάρων-1 (Vascular cell Adhesion Molecule-1, VCAM-1) και (6) Παράγοντας RANTES (Regulated upon Activation Normal T-cell Expressed presumed Secreted). Στους έξι μήνες μετά την αγγειοπλαστική πραγματοποιήθηκε έχρωμο Doppler υπερηχογράφημα και καταγράφηκε η ανάπτυξη ή όχι επαναστένωσης εντός του stent. Επιπλέον, αξιολογήθηκαν οι διαφορές της συγκέντρωσης αυτών σε ασθενείς που εμφάνισαν επαναστένωση της νεφρικής αρτηρίας στους 6 μήνες μετά την αγειοπλαστική συγκριτικά με αυτούς που δεν εμφάνισαν επαναστένωση.Αποτελέσματα:Η συγκέντρωση της ΙL-6 αυξήθηκε σημαντικά 24 ώρες μετά την αγγειοπλαστική (8.3 pg/mL ± 1.24 vs 2.76 pg/mL ± 1.27 τιμές baseline), ενώ στους 6 μήνες μετά επέστρεψε στις προ την επέμβαση τιμές (2.6 pg/mL ± 1.77) (Ρ<.0001). Δεν σημειώθηκαν στατιστικά σημαντικές διαφορές στις συγκεντρώσεις των υπολοίπων μεσολαβητών σε κανέναν από τους τρεις χρόνους. Επίσης, βρέθηκε πως η συγκέντρωση της ΙL-6 τόσο πρίν την αγγειοπλαστική όσο και 6 μήνες μετά την αγγειοπλαστική ήταν σημαντικά υψηλότερη στους ασθενείς που ανάπτυξαν επαναστένωση (8.13 pg/mL ± 4 vs 0.75 pg/mL ± 0.47 [P,.005] και 9.55 pg/ml ± 6.5 vs 0.42 pg/ml ± 0.35 [p<.02] αντίστοιχα).Συμπέρασμα:Με βάση τα αποτελέσματα προτείνουμε πως η αγγειοπλαστική της νεφρικής αρτηρίας με τοποθέτηση stent προκαλεί μια φλεγμονώδη αντίδραση στο τοίχωμα της αρτηρίας, όπως αυτή εκφράζεται με την υψηλή συγκέντρωση ΙL-6 στο αίμα 24 ώρες μετά την επέμβαση. Όσον αφορά στην ανάπτυξη ή όχι επαναστένωσης του αγγείου προτείνουμε πως η ΙL-6 μπορεί να να αναγνωρίσει τους ασθενείς υψηλού κινδύνου και κατ’ επέκταση να αποτελέσει έναν δείκτη πρόβλεψης της επαναστένωσης.
Entropy analysis of nonequilibrium systems
Authors: Καραμάνος Κωνσταντίνος
Published: September 2021

Entropy is among the most enigmatic notions in modem science. It has firstbeen introduced as the non-compensated quantity of beat exchanged in an isothermalexpansion of an ideal gas in a steam engine. Later on its deep probabilisticfoundations have been recognized. In information theory the entropy has been introduced naturally in the study of probability distributions as a measure of uncertainty. The effort for generalizationof the entropy of an event in a State space to the case of a succession ofStates, led to the notion of the block entropy. Here, the measurable quantitieswould be the frequencies of occurrence of certain blocks of events, instead ofindividual events. An obvions question that corne immediately in one’s mindin such a situation is: ‘what is the appropriate way of reading the sequence’?Because there are many different possible ways of reading.However, one should observe that, the block entropies obey to a strong monotonicity property (reminiscent of the H-theorem familiar from statisticalphysics) only when one measures the blocks having a sliding window on anarbitrary symbolic sequence. This type of reading the sequence enjoys also abetter numerical stability because it improves statistics. Thus, the use of blockentropies when one reads the sequence in different ways has been abandoned fora long time. Specialists thought that the entropie study of symbolic sequencesby the usual prescription of gliding suffices to give a correct characterization oftheir complexity. However, as we shall see in Chapters 2 and 4, for arbitrary symbolic sequencesone can readily show that the estimation of the block entropies dependsactually on the way of reading, that is on the observer [91, 92, 93, 95, 96]. This isessentially a strong uncertainty argument, related to old philosophical problems.Recently also, interesting new links appeared in the literature between thenotion of the entropy as a measure of complexity. These studies leave wide roomto future research and almost promise that these notions will be important inthe upcoming years
Iterative decoding techniques on digital receivers
Authors: Κάνιστρας Νικόλαος
Published: September 2021

Η Βιομηχανική Επανάσταση, η οποία ολοκληρώθηκε κατά τον 19ο αιώνα, ακολουθήθηκε από την αποκαλούμενη Επανάσταση της Πληροφορίας η οποία θεωρείται πως ξεκίνησε να λαμβάνει χώρα στα τέλη του 20ου αιώνα. Ο 21ος αιώνας έφερε την επανάσταση στη διαχείριση και την αξιοποίηση της πληροφορίας. Κατά πολλούς, η έκρηξη στη διάχυση της Πληροφορίας (Info-plosion, κατά το Explosion) είναι ένα από τις πιο σημαντικά φαινόμενα του 21ου αιώνα. Δεν είναι μόνο η πληροφορία που διαδίδεται στα μέσα κοινωνικής δικτύωσης αλλά και τα δεδομένα που παράγονται και διαχέονται από τους διάφορους αισθητήρες το πλήθος των οποίων αυξάνεται ραγδαία. Η έκρηξη αυτή έχει επιφέρει ραγδαία αύξηση των απαιτήσεων για αξιόπιστη και αποδοτική μετάδοση της πληροφορίας. Ως εκ τούτου, καθίστανται ολοένα και πιο απαραίτητες οι μέθοδοι και οι τεχνικές που επιτρέπουν αξιόπιστη, ασφαλή και γρήγορη μετάδοση της πληροφορίας. Οι Ψηφιακές Επικοινωνίες, η Θεωρίας Πληροφορίας και οι Κώδικες Διόρθωσης Λαθών είναι τα κύρια επιστημονικά πεδία που μελετούν την επίτευξη του εν λόγω στόχου.Πολλά σχήματα κωδικοποίησης καναλιού, για τον έλεγχο λαθών κατά τη μετάδοση, έχουν προταθεί τα τελευταία είκοσι χρόνια, με τους κώδικες με πίνακα ελέγχου ισοτιμίας χαμηλής πυκνότητας (Low Density Parity Check - LPDC codes) να προβάλλουν ως μια από τις πιο υποσχόμενες προτάσεις για το σχεδιασμό συστημάτων που επιτυγχάνουν επιδόσεις κοντά στα θεωρητικά όρια μετάδοσης. Οι κώδικες LDPC επιτυγχάνουν αξιόπιστη μετάδοση πληροφορίας διατηρώντας την πολυπλοκότητα κωδικοποιητή και αποκωδικοποιητή σε επίπεδα που επιτρέπουν την εφαρμογή τους σε πρακτικά συστήματα. Η απόδοση κωδικοποίησης τους έχει αποδειχθεί πως προσεγγίζει το θεωρητικό όριο του Shannon, την χωρητικότητα δηλαδή του καναλιού. Ωστόσο, η περαιτέρω βελτίωση της απόδοσης πρακτικών συστημάτων βασιζόμενων σε κώδικες LDPC με ταυτόχρονη μείωση της πολυπλοκότητάς τους παραμένει μια πρόκληση. Η ανάγκη για μικρότερες και ταχύτερες συσκευές επικοινωνίας, με χαμηλή κατανάλωση και χαμηλό κόστος κατασκευής αυξάνεται διαρκώς, με συνέπεια οι προδιαγραφές για τα υποσυστήματα διόρθωσης σφαλμάτων να είναι ολοένα και πιο απαιτητικές.Η διατριβή διερευνά τεχνικές για αποδοτική σχεδίαση αποκωδικοποιητών LDPC, με περιορισμένες ανάγκες σε χρονοβόρες εξομοιώσεις. Επικεντρώνεται στην ανάπτυξη αξιόπιστων μοντέλων για την ακριβή εκτίμηση της απόδοσης αποκωδικοποιητών LDPC λαμβάνοντας υπόψη συγκεκριμένες παραμέτρους υλοποίησης. Εφόσον μπορεί να κατασκευαστεί απεριόριστος αριθμός κωδίκων LDPC η χρησιμοποίηση των οποίων μπορεί να συνδυαστεί με μεγάλο αριθμό αλγορίθμων αποκωδικοποίησης, ένα τέτοιο μοντέλο θα πρέπει να είναι παραμετρικό ως προς τον εφαρμοζόμενο κώδικα και τον αλγόριθμο αποκωδικοποίησης. Επιπλέον, θα πρέπει να λαμβάνεται υπόψιν η συγκεκριμένη ακρίβεια υλοποίησης του αλγορίθμου αποκωδικοποίησης.
Διαταραχές συναισθήματος και συμπεριφοράς παιδιών υπό χρόνια θεραπεία με κορτιζόνη
Authors: Μαντή Παναγιώτα
Published: September 2021

[…] Στην παρούσα ερευνητική εργασία μελετήσαμε το συναίσθημα, τη συμπεριφορά και τις γνωστικές λειτουργίες 41 ασθενών με νεφρωσικό σύνδρομο (ΝΣ) υπό χρόνια θεραπεία με κορτικοειδή και 42 υγιών μαρτύρων αντίστοιχης ηλικίας και φύλου, σε μια προσπάθεια διερεύνησης των επιδράσεων της χρόνιας θεραπείας με κορτικοειδή σε σχέση με αυτές του χρόνιου νοσήματος. […]
Μελέτη των μορίων προσκόλλησης σε ασθενείς με μονοκλωνική γαμμαπάθεια απροσδιόριστης σημασίας, ασυμπτωματικό πολλαπλό μυέλωμα και συμπτωματικό πολλαπλό μυέλωμα.
Authors: Μήγκου Μαγδαλινή
Published: September 2021

Οι πλασματοκυτταρικές δυσκρασίες προκαλούνται από πολλαπλασιασμό μονοκλωνικών πλασματοκυττάρων τα οποία προκαλούν αναιμία, οστικούς πόνους, υπερασβεστιαιμία, νεφρική ανεπάρκεια. Τα μόρια προσκόλλησης είναι ομάδα επιφανειακών κυτταρικών πρωτεϊνών. Συνδέονται με υποδοχείς, στην επιφάνεια κυττάρων και την εξωκυττάρια θεμέλια ουσία, με αποτέλεσμα τη μετακίνηση κυττάρων στην κυκλοφορία. Στο ΠΜ τα μόρια προσκόλλησης εκφράζονται στην επιφάνεια των πλασματοκυττάρων, επιθηλιακών και στρωματικών κυττάρων. Η πρόσδεση μέσω των μορίων προσκόλλησης επάγει αντιαποπτωτικούς μηχανισμούς και παραγωγή κυτταροκινών, υπεύθυνων για τον πολλαπλασιασμό και την επιβίωση των πλασματοκυττάρων. Στον ορό 47 ασθενών με MGUS, 61 με ασυμπτωματικό ΠΜ και 145 με συμπτωματικό μετρήθηκαν τα sVCAM-1, sICAM-1, sE-, sP-, sL- σελεκτίνη, καθώς και σε 87 ασθενείς με νόσο σε υποτροπή που έλαβαν είτε λεναλιδομίδη- δεξαμεθαζόνη είτε μπορτεζομίβη- δεξαμεθαζόνη. Ασθενείς με συμπτωματική νόσο είχαν μειωμένα επίπεδα L-, P-σελεκτίνης σε σχέση με MGUS και ασυμπτωματική νόσο, ενώ είχαν αυξημένα επίπεδα VCAM-1 και ICAM-1. Επίσης τα επίπεδα VCAM-1 σχετίζονταν με υψηλό ISS, β2-μικροσφαιρίνη, ενώ ασθενείς με υψηλά επίπεδα VCAM-1 είχαν μειωμένη επιβίωση. Στην ασυμπτωματική νόσο τα υψηλά επίπεδα VCAM-1 και ICAM-1 σχετίζονταν με μικρότερο χρόνο μέχρι την πρόοδο. Τέλος στους ασθενείς με νόσο σε υποτροπή τα RD και VD μείωσαν τα επίπεδα VCAM-1. Από τα αποτελέσματα προκύπτει πως MGUS, ΑΠΜ και συμπτωματικό, έχουν διαφορετικό βαθμό έκφρασης των μορίων προσκόλλησης. Σε ότι αφορά την ασυμπτωματική νόσο, τα υψηλά επίπεδα VCAM-1 και ICAM-1 σχετίζονται με δυσμενή πρόγνωση και ταχύτερη πρόοδο σε συμπτωματική. Τέλος σε ότι αφορά την νόσο σε υποτροπή και την αγωγή με νεότερους παράγοντες, αυτοί φαίνεται πως μειώνουν τα επίπεδα VCAM-1 και ICAM-1.
Essays in efficiency and productivity analysis under technology heterogeneity regimes
Authors: Χατζησταμούλου Νικόλαος
Published: September 2021

Το μεγαλύτερο κομμάτι του ενδιαφέροντος κάθε πλευράς της Ανάλυσης Αποτελεσματικότητας και Παραγωγικότητας κατά τις τελευταίες δεκαετίες έχει τοποθετηθεί στο να αναλυθούν οι μηχανισμοί και να αναγνωριστούν οι πηγές της ετερογένειας των υπό μελέτη μονάδων ώστε να εγγυηθούμε στον μεγαλύτερο δυνατό βαθμό πως η διαδικασία σύγκρισης θα συμβεί μεταξύ όμοιων μονάδων λήψης απόφασης. Σχετικά με τις πηγές ετερογένειας, έχουν αναζητηθεί μεταξύ του καθεστώτος ιδιοκτησίας της επιχείρησης, της ικανότητας διοίκησης, του μεγέθους της επιχείρησης, της τεχνολογίας παραγωγής στην οποία η μονάδα έχει πρόσβαση μεταξύ άλλων. Το τελευταίο θα μπορούσε να αποδοθεί στις πηγές, στους παράγοντες που είναι υπεύθυνοι για την διαφοροποίηση της παραγωγικότητας, τους κανονισμούς σχετικά με την διαδικασία παραγωγής και παρελθόντα επιτεύγματα τα οποία καθορίζουν σε ένα σημαντικό βαθμό τα μελλοντικά. Αυτοί οι παράγοντες έχουν ερευνηθεί υπό την ταμπέλα της τεχνολογικής ετερογένειας. Οι εμπειρικές μελέτες στο πεδίο της Ανάλυσης Αποτελεσματικότητας έχει επωφεληθεί από την εισαγωγή του μεταορίου σχεδόν μια δεκαετία πριν, το οποίο περικλείει όλα τα επιμέρους παραγωγικά όρια λαμβάνοντας υπόψη την τεχνολογική ετερογένεια στον μέγιστο δυνατό βαθμό μεταξύ των υπό εξέταση μονάδων εφόσον όλες συγκρίνονται ως προς ένα κοινό επίπεδο γνώσης, προσβάσιμο σε όλους. Η ανάλυση που παρουσιάζεται στην παρούσα διατριβή αναπτύσσεται γύρω από την ενδογένεια μεταξύ των μέτρων (παραγωγικής) αποδοτικότητας υπό τον στρεβλωτικό ρόλο της τεχνολογικής ετερογένειας σε όλη την έκταση της διαδικασίας σύγκρισης σημείων αναφοράς. Το φαινόμενο εξάρτησης διαδρομής και ο ρόλος των αρχικών συνθηκών μελετώνται αναλυτικά ενώ οι βασικές συνεισφορές αποτυπώνονται στην εισαγωγή διαφορετικών τύπων τεχνολογικής ετερογένειας, του τύπου ετερογένειας που αφορά στην ταυτότητα της μονάδας λήψης απόφασης (DSH τύπος) και του τύπου ετερογένειας που αποδίδεται στην τεχνολογική ιεραρχία (HSH τύπος), την ταυτοποίηση των μονάδων με ετερογένεια τύπου DSH μέσω ενός επαναληπτικού αλγορίθμου υπο διαφορετικές τεχνολογικές ιεραρχίες/δομές (HSH τύπος) ενώ διερευνείται και η ενδογενής σχέση μεταξύ των δύο τύπων ετερογένειας. Η τεχνολογική ετερογένεια αποτυπώνεται στο τεχνολογικό χάσμα μεταξύ των επιμέρους παραγωγικών ορίων και του μετα-ορίου διαβιβάζοντας (εισερχόμενα) φαινόμενα διάχυσης απο το μετα-οριο στα επιμέρους καθώς και (εξερχόμενα) φαινόμενα διάχυσης από τα επιμέρους στο μετα-όριο. Η μπλεγμένη σχέση μεταξύ της ενεργειακής αποτελεσματικότητας και της παραγωγικής αποτελεσματικότητας διερευνείται υπό εναλλακτικά καθεστώτα ανταγωνιστικότητας καθώς επίσης εξερευνείται και ο ρόλος της ικανότητας απορρόφησης γνώσης. Επιπλέον, λαμβένεται υπόψη η επίδραση της πολυδιάστατης τεχνολογικής ετερογένειας με σκοπό να μελετήθεί σε ποιο επίπεδο τεχνολογικής συσσωμάτωσης λαμβάνει χώρα η εκμάθηση.
Osseo - integration assessment by means of digital panoramic radiography and cone beam CT due to platelet rich plasma employment and graft placement in jaw bone defects
Authors: Γεωργακόπουλος Ιωάννης
Published: September 2021

In this chapter a new and innovative technique named “IPG” utilized for the placement of seven (7)implants in the posterior areas of the maxilla in a 50 year old female patient, is presented. The noveltyof the proposed method is that the implants – that were placed in a flapless approach – entered boththe sinus cavities with intentional perforation of the Schneiderian membrane. Concentrated growthfactors (CGF), as well as Combioss – alloplastic bone grafting material – were employed in this study,following an innovative protocol. Radiographs were examined at various stages during the process ofosseointegration in order to assess the increase and maturation of bone structure formed around theimplants and over the sinus floor. New bone formation in the sinus cavity allowed for the sinusmembrane to reorganize and reconstruct over it, which constitute another proof of how well ourorganism is capable of adapting under new conditions.
Γυναίκες επαγγελματίες μέσα από τις απεικονίσεις του αττικού Κεραμεικού
Authors: Τσακνή Ειρήνη
Published: September 2021

Ως αντικείμενο μελέτης της διατριβής τέθηκαν οι γυναίκες επαγγελματίες, όπως αυτές παρουσιάζονται μέσα από τις απεικονίσεις του αττικού Κεραμεικού. Για πρώτη φορά δημιουργήθηκε μία εμπεριστατωμένη και συστηματική μελέτη για το σύνολο των γυναικείων επαγγελμάτων, με βάση την παράλληλη εξέταση της αττικής αγγειογραφίας και της αρχαίας γραμματείας. Ενίοτε, όποτε κρίθηκε απαραίτητο, χρησιμοποιήθηκαν στοιχεία και από τη γλυπτική τέχνη, κυρίως όσον αφορά ειδώλια και επιτύμβια ανάγλυφα. Μέσα από τη βιβλιογραφική αναζήτηση προέκυψε ένας πολύ μεγάλος αριθμός αττικών παραστάσεων σχετικών με τη γυναικεία αμειβόμενη εργασία, ο οποίος ταξινομήθηκε ανά επάγγελμα και παραδίδεται σε ένα συνοπτικό κατάλογο. Παράλληλα, προσφέρεται μία ευρεία βιβλιογραφική βάση αρχαίων πηγών και νεότερων μελετών σημαντική για τους μελλοντικούς ερευνητές στον τομέα της εργασίας και γενικότερα, της ζωής της Αθηναίας γυναίκας. Συγκεντρώθηκαν και μελετήθηκαν όλα τα επαγγέλματα, στα οποία εργάστηκαν γυναίκες στην αρχαία Αθήνα, κατ’ ελεύθερη βούληση και όχι υπό καθεστώς δουλείας. Η έρευνα απεκάλυψε τη συμμετοχή των γυναικών σε επαγγέλματα διαφορετικά μεταξύ τους ως προς το είδος και τις συνθήκες εργασίας. Επαγγέλματα που συνάδουν με τη γυναικεία φύση και τα οποία μπορούσαν να εκτελέσουν μέσα στην ασφάλεια του οίκου τους, του δικού τους ή εκείνου που τις μίσθωνε. Επαγγέλματα που ασκούνταν σε εξωτερικό χώρο, στην αγορά και στην αγροτική ύπαιθρο. Ευκαιριακά επαγγέλματα, ιδιαίτερα ως προς το αντικείμενο της εργασίας. Επαγγέλματα που απαιτούσαν χειρωνακτική δύναμη και τεχνική εξειδίκευση. Και τέλος, επαγγέλματα περιθωριοποιημένα κοινωνικά, αλλά απαραίτητα για τη σωματική και ψυχική τέρψη των ανδρών. Εν κατακλείδι, μέσα από τη μελέτη των παραστάσεων του αττικού Κεραμεικού και της αρχαίας γραμματείας απεκαλύφθησαν άγνωστες πτυχές της καθημερινής ζωής στην αρχαία Αθήνα. Σε αντίθεση με την αντίληψη που έχει επικρατήσει σχετικά με τον κοινωνικό περιορισμό των Αθηναίων γυναικών, η έρευνα απέδειξε πως η γυναικεία εργασία ήταν μία πραγματικότητα.-
Οργάνωση εταιρειών αναψυχής και περιπέτειας στην Ελλάδα και αξιολόγηση των παρεχόμενων υπηρεσιών
Authors: Αστραπέλλος Κωνσταντίνος
Published: September 2021

Η παρούσα έρευνα αποτελεί μια προσπάθεια να ανακαλυφθούν οι αντιλήψεις αξίας των καταναλωτών για τα προϊόντων ταξιδίων αναψυχής. Σκοπός της έρευνας ήταν να αναπτύξει και να εξετάσει ένα μοντέλο αντιλαμβανόμενης αξίας για τα προϊόντα υπαιθρίων δραστηριοτήτων και αναψυχής. Εξετάστηκε η σχέση της αντιλαμβανόμενης αξίας από τη συμμετοχή σε δραστηριότητες αναψυχής και των αντιλήψεων καινοτομίας, ελέγχου, ευχαρίστησης, ποιότητας υπηρεσιών, τιμών, ικανοποίησης και μελλοντικών συμπεριφορών που προκύπτουν από την εμπειρία των διακοπών αυτών. Στην έρευνα πήραν μέρος 636 πελάτες (380 άνδρες και 256 γυναίκες) τριών ιδιωτικών εταιρειών αναψυχής και περιπέτειας έπειτα από τη συμμετοχή τους σε προγράμματα υπαιθρίων δραστηριοτήτων και οι οποίοι συμπλήρωσαν ανώνυμο ερωτηματολόγιο που αποτελούταν από έξι μέρη. Στο πρώτο μέρος αξιολογούσε τη γενική εμπειρία από τη συμμετοχή σε προγράμματα υπαιθρίων δραστηριοτήτων και αναψυχής, τη συνολική ποιότητα υπηρεσιών και τη συνολική ικανοποίηση. Στο δεύτερο τις συναισθηματικές ιδιότητες και αντιλήψεις από την συμμετοχή στις δραστηριότητες, στο τρίτο τη συνολική ποιότητα των λαμβανόμενων υπηρεσιών και στο τέταρτο τις αντιλήψεις για την τιμή που πλήρωσαν για τη συμμετοχή τους. Στο πέμπτο μέρος τη συμπεριφορά και τις μελλοντικές προθέσεις των ερωτηθέντων και στο τελευταίο τα δημογραφικά χαρακτηριστικά των ερωτηθέντων. Έγινε στρωσιγενής δειγματοληψία, τα ερωτηματολόγια μοιράστηκαν τυχαία και συμπληρώθηκαν εθελοντικά. Τα αποτελέσματα της έρευνας έδειξαν πως οι περισσότεροι ήταν νεαρής ηλικίας, υψηλού ετήσιου εισοδήματος και υψηλού μορφωτικού επιπέδου, λάτρεις των δραστηριοτήτων αναψυχής και προσπαθούσαν να ασχολούνται με αυτές αρκετές φορές. Το κόστος των υπηρεσιών αναψυχής ήταν αρκετά προσιτό και οι φάνηκαν πολύ ευχαριστημένοι από τη σχέση ποιότητας τιμής. Είναι πολύ ικανοποιημένοι, ευτυχισμένοι και ευχαριστημένοι από τη συμμετοχή τους λαμβάνοντας υπηρεσίες υψηλής ποιότητας, ανώτερη των προσδοκιών τους. Η πλειοψηφία απάντησε ότι αν είχε την ευκαιρία θα συμμετείχε ξανά σε κάποια δραστηριότητα και θα τη σύστησαν και σε άλλους. Από την παραγοντική ανάλυση προέκυψαν εννέα παράγοντες που επηρεάζουν την αντιλαμβανόμενη αξία για την παρεχόμενη υπηρεσία. Οι σημαντικότεροι από αυτούς και με την μεγαλύτερη επιρροή είναι η καινοτομία, ο έλεγχος, η ευχαρίστηση αντιληπτή νομισματική αξία και η αντιληπτή συνολική ικανοποίηση. Ακόμη βρέθηκε ότι η ευχαρίστηση παίζει σημαντικό ρόλο στις συμπεριφορικές προθέσεις των παραθεριστών τουρισμού αναψυχής και περιπέτειας. Καινοτομία, ευχαρίστηση και συνολική ικανοποίηση συμβάλλουν άμεσα στην αντιλαμβανόμενη αξία των προϊόντων αναψυχής. Οι αγοραστές προϊόντων αναψυχής ψάχνουν για ιδιότητες που έχουν άμεση σχέση με τη χρήση αυτών των προϊόντων. Ως εκ τούτου, για έναν αγοραστή ενός προϊόντος, οι πιο σημαντικοί παράγοντες για να συμπεράνει την αξία είναι η ποιότητα και η τιμή του προϊόντος.
L' interaction en cours de francais langue etrangere pour adolescents grecs
Authors: Αλεξανδρίδου Βασιλική
Published: September 2021

Η παρούσα έρευνα εντάσσεται στον κλάδο της διδακτικής των ξένων γλωσσών και ειδικότερα των Γαλλικών. Στόχος της έρευνας είναι η μελέτη της αλληλεπίδρασης κατά τη διάρκεια διδασκαλιών των Γαλλικών που αναπτύσσονται σε περιβάλλοντα όπου χρησιμοποιούνται (ή αντίστοιχα: δεν χρησιμοποιούνται) οι Νέες Τεχνολογίες. Στη διάρκεια της έρευνας έχουν συλλεχθεί δεδομένα με ηχογραφήσεις σε δημόσια σχολεία στη Ελλάδα -κυρίως στο πλαίσιο διάφορων διδακτικών ασκήσεων, είτε προτεινόμενων στις μεθόδους των Γαλλικών, εμπνευσμένες από τους καθηγητές, είτε όχι, με πρόσθετη χρήση Νέων Τεχνολογιών- και πληροφορίες από ερωτηματολόγια που συμπλήρωσαν οι καθηγητές και οι μαθητές. Η μελέτη έχει στόχο να δείξει όχι μόνο τον τρόπο που η αλληλεπίδραση λειτουργεί μέσα στη τάξη των Γαλλικών, αλλά και τις διαφορές ανάμεσα στους δυο τύπους των διδασκαλιών, με ή χωρίς την υποστήριξη των Νέων Τεχνολογιών.
Αριθμητικός προσδιορισμός δύναμης επαφής και δυναμικής απόκρισης μηχανικών συστημάτων με επαφές και τριβή
Authors: Πουρνάρας Αντώνιος
Published: September 2021

Στην παρούσα εργασία, παρουσιάστηκαν καινούργια αποτελέσματα πάνω στη δυναμική μηχανικών συστημάτων με πολλαπλά μέλη που εμφανίζουν επαφές και τριβή μεταξύ τους. Η κύρια συνεισφορά της εργασίας αφορά στην ανάπτυξη ακριβών και αποδοτικών μεθόδων για τον εντοπισμό επαφής μεταξύ μελών ενός συστήματος στερεών σωμάτων. Για μέλη που περιγράφονται από απλή γεωμετρία για τον εντοπισμό επαφής εφαρμόζονται αναλυτικές μεθοδολογίες. Αντίθετα, για μέλη με πολύπλοκη γεωμετρία εφαρμόζονται κατάλληλες αριθμητικές μέθοδοι. Και τις δύο περιπτώσεις, όταν προσδιοριστεί ένα σημείο επαφής, υπολογίζονται το κοινό εφαπτόμενο επίπεδο και το κάθετο διάνυσμα καθώς επίσης και το βάθος διείσδυσης. Με βάση τα παραπάνω προσδιορίζεται, στο τέλος, η δύναμη επαφής που αναπτύσσεται μεταξύ δύο στερεών σωμάτων. Αυτή η πληροφορία δίνεται σαν είσοδος σε έναν επιλυτή και έτσι προσδιορίζεται η δυναμική απόκριση του συστήματος. Η ορθότητα και η αποδοτικότητα της μεθοδολογίας παρουσιάζονται με μια συλλογή από παραδείγματα σχετικά απλής γεωμετρίας αλλά ενδιαφέρουσας δυναμικής απόκρισης. Επίσης, παρουσιάζονται καινούργια αποτελέσματα πάνω στην δυναμική αυτών των συστημάτων. Τέλος, η παρούσα μεθοδολογία εφαρμόζεται σε ένα αρκετά πολύπλοκο και απαιτητικό μηχανικό σύστημα.
Ο Προμηθεύς Δεσμώτης και η έξοδος των Ἑπτὰ ἐπὶ Θήβας
Authors: Μανουσάκης Νικόλαος-Εμμανουήλ
Published: September 2021

Στην παρούσα μελέτη εξετάζεται το ζήτημα της πατρότητας του «Προμηθέα Δεσμώτη» και της εξόδου των «Επτά επί Θήβας», κειμένων τα οποία παραδοσιακά αποδίδονται στον Αισχύλο. Το μεθοδολογικό πλαίσιο εντός του οποίου τίθεται η ανάλυση είναι αυτό της στατιστικής/υπολογιστικής υφολογίας (υφομετρίας), ενώ παράλληλα, προς την ίδια κατεύθυνση, εξετάζονται και άλλα στοιχεία του ύφους (με την ευρύτερη και τη στενότερη έννοια) των εν λόγω κειμένων.
Η αξιοποίηση των τεχνολογιών πληροφορικής και επικοινωνιών από την τοπική αυτοδιοίκηση στις εφαρμογές της κοινωνικής πολιτικής
Authors: Ντάφλου Αικατερίνη
Published: September 2021

Οι Τεχνολογίες Πληροφορικής και Επικοινωνιών (Τ.Π.Ε.), η Κοινωνική Πολιτική και η Τοπική Αυτοδιοίκηση διασυνδέονται σε μια βαθιά αλλαγή που μετατρέπει την παγκόσμια και τοπική κοινωνία μας. Η μετάβαση στην ηλεκτρονική διακυβέρνηση, αφορά οριζόντιες και κάθετες αλλαγές στις κρατικές δομές που υπόσχονται να δώσουν στους πολίτες συμμετοχική δύναμη στις δημόσιες αποφάσεις και καλύτερη ποιότητα ζωής.Η δημογραφική πρόκληση φέρνει αντιμέτωπους τους δήμους με την ανάγκη να παρέμβουν τοπικά, άμεσα και εστιασμένα. Η χρήση των Τ.Π.Ε. προκύπτει στα πλαίσια της ανάγκης για καλύτερη διακυβέρνηση των υπηρεσιών υγείας και Κοινωνικής Πολιτικής.Ευρωπαϊκές πρωτοβουλίες για την κοινωνική προστασία ολοένα και περισσότερο ζητούν πληροφορίες σχετικά με ορθές πρακτικές, προκειμένου να υποστηρίξουν τις εξελίξεις στις κοινωνικές δημόσιες υπηρεσίες. Οι κοινωνικές δημόσιες υπηρεσίες που παρέχονται απευθείας στους πολίτες επιχειρούν να καλύψουν τις ανάγκες τους στον τόπο κατοικίας. Αυτό είναι ιδιαίτερα σημαντικό για τους ανθρώπους που έχουν περιθωριοποιηθεί ή με κάποιο τρόπο αποκλείονται από την κοινωνία εξαιτίας της ηλικιακής τους κατάστασης ή της σωματικής τους αναπηρίας. Αυτοί οι άνθρωποι, συνήθως έχουν πολλαπλές ανάγκες οι οποίες απαιτούν μια πιο συντονισμένη και ολοκληρωμένη απάντηση από τις υπηρεσίες. Η ανάπτυξη των υπηρεσιών αυτών είναι γενικά οργανωμένη σε εθνικό, περιφερειακό ή τοπικό επίπεδο, είναι πολλά ωστόσο τα ερωτήματα σχετικά με την ποιότητα αυτών των υπηρεσιών.Έχει αναγνωριστεί τα τελευταία χρόνια, ότι οι υπηρεσίες ως διαδικασίες προσφοράς ενός αγαθού οφείλουν να εξασφαλίζουν ορισμένα πρότυπα. Στην παρούσα διδακτορική διατριβή εξετάζονται οι δυνατότητες βελτιώσεις των κοινωνικών υπηρεσιών που έχουν ως στόχο να καλύψουν τις ανάγκες των ηλικιωμένων και Α.με.Α. χρηστών της υπηρεσίας μέσα από την ανάπτυξη γεωγραφικά εστιασμένων και τοπικά εξειδικευμένων υπηρεσιών υγείας σε γεωγραφικά διάσπαρτες και απομακρυσμένες μικρές κοινότητες.Ο συνδυασμός αυτών των τάσεων οδηγεί στο σχηματισμό συγκεκριμένου μοντέλου Κοινωνικής Πολιτικής με τη χρήση των Τ.Π.Ε. στους δήμους της έρευνας.
Προηγμένες τεχνικές μοντελοποίησης γραφενίου με εφαρμογές στην ηλεκτρομαγνητική συμβατότητα
Authors: Αμανατιάδης Σταμάτιος
Published: September 2021

Το αντικείμενο της παρούσας διατριβής είναι η ανάπτυξη αριθμητικών τεχνικών με σκοπό την ακριβή και αποδοτική μοντελοποίηση του γραφενίου, ανεξάρτητα από το εφαρμοζόμενο πεδίο πόλωσης και τη συχνότητα, όπου η έλλειψη ενός γενικευμένου και αξιόπιστου μοντέλου είναι φανερή. Αφού επαληθευτεί με επιτυχία η ορθότητα των προτεινόμενων αλγορίθμων, μέσω σύγκρισης με αναλυτικές λύσεις, σχεδιάζονται προηγμένες διατάξεις, έτσι ώστε να μελετηθούν αξιοσημείωτα φαινόμενα στην επιφάνεια του γραφενίου και να προταθούν συσκευές για το παρθένο φάσμα των μακρινών υπέρυθρων συχνοτήτων. Επιπρόσθετα, εξάγονται οι διαδιδόμενοι ρυθμοί σε κυματοδηγούς γραφενίου, μέσω αριθμητικής επίλυσης του προβλήματος ιδιοτιμών της εξίσωσης Helmholtz, στο πεδίο της συχνότητας, και πάλι ανεξάρτητα από το εφαρμοζόμενο πεδίο πόλωσης.
Εκτίμηση της αθηροσκληρυντικής νόσου στη θαλασσαιμία με χρήση μη επεμβατικών δεικτών
Authors: Ζαχαριόγλου Ευαγγελία
Published: September 2021

Σκοπός: Ο πληθυσμός των ασθενών με β θαλασσαιμία παρουσιάζει μεγάλο αριθμό εξωκαρδιακών, αγγειακών επιπλοκών. Μια από αυτές είναι τα θρομβο-εμβολικά επεισόδια, ενώ αντίθετα υπάρχει πολύ χαμηλό ποσοστό προσβολής των στεφανιαίων αγγείων (CAD). Σκοπός της παρούσας μελέτης είναι η μέτρηση του αθηρωματικού φορτίου στους ασθενείς με β θαλασσαιμία με αναίμακτες μεθόδους όπως το σκορ ασβεστίου στα στεφανιαία αγγεία (CAC) και την μέτρηση της πάχυνσης του πάχους του μέσου-έσω χιτώνα των καρωτίδων (cIMT).Υλικό-μέθοδοι: Ο πληθυσμός που μελετήσαμε αποτελούνταν από 37 ασθενείς με β θαλασσαιμία και από 150 υγιείς εθελοντές (ομάδα ελέγχου). Διενεργήθη και στις δύο ομάδες αξονική τομογραφία για μέτρηση του CAC και υπέρηχογραφία για μέτρηση του cIMT στην κοινή καρωτίδα.Αποτελέσματα: Μετά από αντιστοίχιση του πληθυσμού των δύο ομάδων (propensity score matching, C-statistic: 0.88;95% CI: 0.83-0.93) με κριτήριο τα δημογραφικά τους στοιχεία και τους παράγοντες κινδύνου, προέκυψαν 27 ζεύγη παρατήρησης. Το CAC βρέθηκε να είναι σοβαρού βαθμού σε δύο ασθενείς (7.4%) και σε κανέναν (0) από τον υγιή πληθυσμό (P=0.5). Το διάμεσο CAC βρέθηκε 0 (0-0) στους ασθενείς και 0 (0-4) στους υγιείς (P=0.04). Η διάμεση τιμή του cIMT βρέθηκε υψηλότερη στους ασθενείς σε σύγκριση με τον υγιή ομάδα . [0.45 (0.06–0.65) vs. 0.062 (0.054–0.086); P = 0.04].Συμπέρασματα: Οι ασθενείς με β θαλασσαιμία σε σύγκριση με τον υγιή πληθυσμό, παρουσιάζουν παρόμοιο CAC ενώ το cIMT βρέθηκε αυξημένο. Τα ευρήματα μας δηλώνουν ότι υπάρχει ένας ανισομερής ρυθμός προόδου της αθηροσκλήρυνσης μεταξύ των στεφανιαίων αρτηριών και των εξωκαρδιακών αρτηριών στον πληθυσμό με μεσογειακή αναιμία που συμβαδίζουν με τα επιδημιολογικά δεδομένα που προαναφέραμε
Συσχέτιση της συναισθηματικής νοημοσύνης των νοσηλευτών που εργάζονται σε ΜΕΘ και των ψυχολογικών τους εκδηλώσεων
Authors: Κοντού Χριστίνα
Published: September 2021

The purpose of the study was to identify the psychological manifestations of nurses working in the ICU and the assessment of their levels of emotional intelligence. Namely the purpose of that study was the correlation of levels of emotional intelligence of ICU nurses with psychological manifestations arising from their work in the ICU, their contact with their colleagues, nurses and doctors, with patients and relatives of patients.Population and method. The sample of the research study included 202 ICU nurses working in public and private hospitals of Attica. The data collection was done by filling in the following scales: Anxiety Scale -Hamilton Anxiety Rating Scale, Interpersonal Relationship Scale (Index of work satisfaction, IWS), Emotional Intelligence Scale (The Schutte EI Test, SEIS), Scale for the nurses' perceptions of their relationship with family members of patients Hickey and Lewandowski, Attitudes Dysfunction Scale -DAS and psychopathology scale SCL-90.Results. The mean score on the scale of emotional intelligence units was 123 (± 12,3 points). The mean scale of interpersonal relationships was 44.5 points (± 9,3 points). There was a positive correlation between the emotional intelligence score with the scale of interpersonal relations. A positive correlation between emotional intelligence with certain perceptions of nurses in their relationship with family members of patients was found. Regarding the size of the DAS scale, a higher positive value in the «Achievement» dimension was found (2,6 ± 4,1) and the mean value in the «Perfectionism» dimension was also positive (1,9 ± 3,8). The only dimension in which the average value was negative was the «Entitlement» (-0,4 ± 3,4). The mean score on the anxiety scale was 10.4 points (± 9,1 points). On the SCL-90 scale was found that as the score of nurses in the emotional intelligence scale and interpersonal relationships scale was increasing (and the more positive perception nurses had in the dimensions of the DAS scale), the symptoms of the symptomatology scale SCL-90 were decreasing. Conclusions. The results of this study partially support the hypothesis that emotional and psychological manifestations of ICU nursing staff, resulting from the care of critically ill patients, from cooperation with colleagues and other staff members and from their contact with patients' relatives are associated with their levels of emotional intelligence. The ability to deal effectively with emotions in the workplace helps nurses to cope with the psychological manifestations. In Intensive Care Units is important to develop programs to improve the levels of emotional intelligence of nursing staff so as to make better management of psychological events and interpersonal relationships, improve conflict resolution and increase the effectiveness of teamwork.
Τα φιλαράκια
Authors: Ψύλλου Αγορίτσα
Published: September 2021

The concept of prevention of mental health care is a component of study and research in the fields of social sciences the last decades. Adults, who work with children as professionals, pay particular attention to factors, which are not limited in the field of knowledge acquisition alone, but extended to the cultivation of those skills, that will help young people develop themselves into empowered adults mentally. The cultivation of virtues contained in the meaning of emotional intelligence will give the students an opportunity to discover positive personality traits, as well as positive emotions, inherent both to themselves and their peers. This study examines the applicability and the degree of effectiveness of a creative, interactive psycho-educational program for children of primary school, to enhance the robust action and the formation of their emotional resilience.In the program, which lasted almost for a year and half (pilot phase and main survey), took part 362 children in total, aged 9 -10 years. The program was delivered in the school class once or twice a week (intervention) and it lasted for one school hour. Each intervention consisted of playful exercises and original creative activities based on the principles of cognitive - behavioral therapy and were designed specifically to meet the objectives of each intervention and to be manageable by students regarding their age. Furthermore, the content of the intervention program was adapted to the program of each elementary school, was applied. The analysis of the results supports the effectiveness of the program and demonstrates its suitability for children of primary school.
Οι μη δικαστικές αρμοδιότητες των διοικητικών δικαστών στη Γαλλία και στην Ελλάδα
Authors: Καλλικάκη Κλεοπάτρα
Published: September 2021

1)Στόχος της διατριβής είναι να διερευνηθεί, ύστερα από ανάλυση, σύγκριση και κριτική των συστημάτων απονομής διοικητικής δικαιοσύνης της Γαλλίας και της Ελλάδας, αν και κατά πόσο η ανάθεση μη δικαστικών αρμοδιοτήτων στους διοικητικούς δικαστές ωφελεί ή βλάπτει την απονομή διοικητικής δικαιοσύνης και το κράτος δικαίου και κατ' επέκταση αν μια προσέγγιση των δύο συστημάτων θα ήταν σκόπιμη, αλλά και εφικτή. 2)Η διατριβή ξεκινά με την αναζήτηση της ιστορικής προέλευσης της γαλλικής και ελληνικής διοικητικής δικαιοσύνης και συνεχίζει με αναλυτική παρουσίαση των γνωμοδοτικών και λοιπών διοικητικών αρμοδιοτήτων των διοικητικών δικαστηρίων και των μελών τους, κατά το παρελθόν και στη σύγχρονη εποχή. Τα στοιχεία αυτά αποτελούν τη βάση για το δεύτερο μέρος της διατριβής, στο οποίο μετά και τη μελέτη του νομικού καθεστώτος των Γάλλων και Ελλήνων διοικητικών δικαστών ερευνάται το κατά πόσο η ανάθεση σε αυτούς μη δικαστικών καθηκόντων απειλεί την ανεξαρτησία και αμεροληψία τους, αναλύεται ο τρόπος με τον οποίο η Διοίκηση συνδέεται με τη διοικητική δικαιοσύνη στις δύο χώρες, καθώς και η σημασία του μη δικαστικού έργου των διοικητικών δικαστών, εκτίθενται οι υπάρχοντες προβληματισμοί και τελικά γίνεται στάθμιση μεταξύ θετικών και αρνητικών επιπτώσεων. 3) Το συμπέρασμα της διατριβής είναι ότι τελικά η ανάθεση μη δικαστικών αρμοδιοτήτων στους διοικητικούς δικαστές, εφόσον γίνεται με μέτρο, περισσότερο ωφελεί παρά βλάπτει την απονομή δικαιοσύνης και το κράτος δικαίου, καθώς και ότι θα ήταν σκόπιμο να επιχειρηθεί μια προσέγγιση των δύο συστημάτων.
Ἀσηπτη νέκρωση μηνοειδούς οστού του καρπού σε πιθανή παραλλαγή του εν τω βάθει και επιπολής αρτηριακού παλαμιαίου τόξου
Authors: Κανέλλος Παναγιώτης
Published: September 2021

Σκοπός: Η κλινική και εργαστηριακή μελέτη ασθενών με άσηπτη νέκρωση του μηνοειδούς οστού (νόσος του Kienbock) του καρπού και η συσχέτιση της με πιθανές παραλλαγές των αρτηριακών τόξων της παλάμης. Μέθοδος: Στην παρούσα έρευνα μελετήθηκαν συνολικά 12 περιπτώσεις ασθενών που χειρουργήθηκαν με άσηπτη νέκρωση του μηνοειδούς οστού του καρπού. Απ’ αυτούς 9 ήταν άνδρες και 3 γυναίκες. Όλες οι περιπτώσεις ασθενών ήταν χειρώνακτες στην εργασία τους. Κατά τη διάρκεια του χειρουργείου ελήφθησαν ιστοτεμάχια του υμένα και των αγγείων του καρπού. Σε ανατομικό υλικό μελετήθηκαν 14 ανθρώπινα πτώματα από τα οποία 9 ήταν ανδρικά και 5 γυναικεία. από τα πτωματικά παρασκευάσματα ελήφθησαν αντίστοιχα ιστοτεμάχια. Τα παραπάνω μελετήθηκαν με τη μέθοδο του ανοσοφθορισμού ώστε να ελεγχθεί η συμπαθητική νεύρωση του τοιχώματος των αγγείων. Συμπέρασμα: Για πρώτη φορά διεθνώς καταγράφηκε στον κατάλογο των αιτιών της νόσου η απουσία ή και έλλειψη της συμπαθητικής νεύρωσης των αγγείων του καρπού ως πιθανή αιτία που οδηγεί στη νόσο του Kienbock.
Μελέτες στη βιολογική σημασία των ανθρώπινων αποαδενυλασών και ο ρόλος τους σε νοσήματα του πνεύμονα
Authors: Μαραγκοζίδης Παναγιώτης
Published: September 2021

Εισαγωγή: Στις νεοπλασίες, η απορρύθμιση της σταθερότητας των mRNAs μπορεί να οδηγήσει σε απώλεια ελέγχου της γονιδιακής έκφρασης. Η αποαδενυλίωση είναι συνήθως το στάδιο που καθορίζει το ρυθμό της αποικοδόμησης και καταστολής της μετάφρασης του mRNA και οι αποαδενυλάσες τα ένζυμα μέσω των οποίων γίνεται η βράχυνση των πολυ(Α) ουρών των ευκαρυωτικών mRNAs. Η απάντηση στο ερώτημα γιατί να υπάρχουν τόσες αποαδενυλάσες δεν είναι σαφής. Σκοπός: Ερευνάται η διαφοροποίηση της έκφρασης των αποαδενυλασών σε καρκινικούς ιστούς πνεύμονα, σε σχέση με παρακείμενο φυσιολογικό ιστό, ενώ παράλληλα μελετάται η έκφρασή τους και στην οξεία λευχαιμία, για να εξεταστεί η καθολικότητα του φαινομένου. Επίσης αποσιωπούμε τα ένζυμα σε καρκινικές κυτταρικές σειρές και να εξετάσουμε την επίπτωση που έχουν στην γονιδιακή έκφραση. Υλικά και μέθοδοι: Μετρήθηκαν τα επίπεδα mRNAs των αποαδενυλασών με Ποσοτική PCR Πραγματικού Χρόνου (RT-PCR) σε ασθενείς που διαγνώστηκαν με οξεία λεμφοκυτταρική ή μυελογενή λευχαιμία, καθώς και ασθενείς που διαγνώστηκαν με πλακώδες καρκίνωμα του πνεύμονα. Η αποσιώπηση των αποαδενυλασών έγινε στις κυτταρικές σειρές NCI-H520 και HEp2 εισάγοντας shRNAs που στοχεύουν την κάθε αποαδενυλάση μέσω του μηχανισμού του RNAi. Η ανάλυση της έκφρασης έγινε με μικροσυστοιχίες σε επίπεδο ολόκληρου του γονιδιώματος, καθώς και με RT-PCR σε συγκεκριμένους παράγοντες. Αποτελέσματα: Η έκφραση των αποαδενυλασών μεταβάλλεται τόσο σε ασθενείς πλακώδες καρκίνωμα αλλά και με οξεία λευχαιμία. Η έκφραση των PARN, CNOT6 και NOC συσχετίζεται με κλινικοπαθολογικά χαρακτηριστικά και με την πρόγνωση των ασθενών. Η ανάλυση της έκφρασης έδειξε πως υπάρχουν συγκεκριμένα μετάγραφα και μονοπάτια που είναι πιθανοί στόχοι μόνο μιας αποαδενυλάσης, ενώ τα περισσότερα ελέγχονται από περισσότερα ένζυμα λόγω αντισταθμιστικής δράσης των αποαδενυλασών. Συμπεράσματα: Αν και ο μηχανισμός δράσης των αποαδενυλασών παραμένει μια τεράστια πρόκληση, είναι όλο και πιο σαφές ότι οι διάφορες αποαδενυλάσες διαδραματίζουν σημαντικό ρόλο σε διάφορες κυτταρικές διεργασίες ρυθμίζοντας τη ζωή των mRNAs
Πρώιμα σημεία ισχαιμικής βλάβης στην αξονική τομογραφία εγκεφάλου
Authors: Καδίτης Δημήτριος
Published: September 2021

Σκοπός και υπόθεση της μελέτης: Ασθενείς οι οποίοι εμφανίζουν συμπτώματα ενδεικτικά αγγειακού εγκεφαλικού επεισοδίου (ΑΕΕ) υποβάλλονται σε υπολογιστική τομογραφία εγκεφάλου χωρίς σκιαγραφικό (NECT) προκειμένου να αποκλεισθεί η πιθανότητα ενδοκράνιας αιμορραγίας και να λάβουν ενδοφλέβια θρομβόλυση (rtPA). Όμως η υπολογιστική τομογραφία εγκεφάλου χωρίς σκιαγραφικό παρουσιάζει χαμηλή ευαισθησία για την ανίχνευση πρώϊμων σημείων ισχαιμικού εμφράκτου. Στην παρούσα μελέτη, υποθέσαμε ότι η οριζόντια, συζυγής απόκλιση των οφθαλμών (average ocular gaze deviation-OGD) >14° στην υπολογιστική τομογραφία εγκεφάλου χωρίς σκιαγραφικό είναι σημαντικός προγνωστικός δείκτης για την ανίχνευση ισχαιμικής εγκεφαλικής βλάβης σε μια δεύτερη λεπτομερέστερη απεικονιστική εξέταση (αξονική τομογραφία με σκιαγραφικό ή μαγνητική τομογραφία). Μέθοδοι: Στη μελέτη συμμετείχαν ασθενείς που υποβλήθηκαν σε NECT εντός τριών ωρών από την έναρξη συμπτωμάτων ενδεικτικών ΑΕΕ και σε δεύτερη φάση σε αξονική τομογραφία με σκιαγραφικό ή σε μαγνητική τομογραφία. Η μέση απόκλιση των οφθαλμών (OGD) υπολογίσθηκε σε εγκάρσιες τομές της NECT που περιελάμβαναν και τους δύο οφθαλμούς κατά την μεγαλύτερή τους διάμετρο. Αποτελέσματα: 73 άτομα μελετήθηκαν (μέση ηλικία 64,2 ± 20,8 έτη) με διάμεσο χρονικό διάστημα μεταξύ 1ης και 2ης εξέτασης ίσο με 56 ώρες (25ο -75ο εκατοστημόριο: 22-109,3 ώρες). Από τους 73 συμμετέχοντες, οι 24 (32,9%) είχαν OGD >14°. Από τα 32 άτομα με οξεία ισχαιμική βλάβη (αποδεικνυόμενη στη δεύτερη απεικονιστική εξέταση), 19 (59,4%) παρουσίαζαν OGD >14° με βάση την αρχική NECT. OGD >14°: σχετίζονταν σημαντικά με αυξημένο κίνδυνο ανίχνευσης ισχαιμικής βλάβης: OR = 10,5 (95% διάστημα αξιοπιστίας: 3,33-33,9 με P=0,002). Η συζυγής οριζόντια απόκλιση των οφθαλμών (OGD) >14° είχε σημαντικά υψηλότερη ευαισθησία και αρνητική προγνωστική αξία συγκριτικά με τα πρώϊμα σημεία ισχαιμικού εμφράκτου που ανιχνεύθηκαν στη NECT (59,4% έναντι 21,9% και 73,5% έναντι 59,7% αντίστοιχα, με P <0,05), αλλά παρόμοια ειδικότητα και θετική προγνωστική αξία (87,8% έναντι 90,2% και 79,2% έναντι 63,6% με P >0,05). Συμπέρασμα: Σε ασθενείς με συμπτώματα ενδεικτικά ΑΕΕ, μέση οριζόντια συζυγής απόκλιση των οφθαλμών (OGD) >14° στην αρχική NECT, είναι σημαντικός προγνωστικός δείκτης για την παρουσία οξείας ισχαιμικής εγκεφαλικής βλάβης.